തിരൂരില് എഴുത്തച്ഛന്റെ പ്രതിമ സ്ഥാപിക്കാത്തതിന് കാരണം താലിബാന് മനോഭാവം സര്ക്കാര് തയാറാകുന്നില്ലെങ്കില് BJP മുന്കൈയെടുക്കും: കെ സുരേന്ദ്രന് മലപ്പുറം: ഭാഷാ പിതാവ് തുഞ്ചത്ത് രാമാനുജന് എഴുത്തച്ഛന്്റെ പ്രതിമ തിരൂരില് സ്ഥാപിക്കാത്തത് താലിബാന് മനോഭാവം ഉള്ളത് കൊണ്ടാണെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന്. തുഞ്ചത്തെഴുത്തച്ഛന്്റെ പ്രതിമ സ്ഥാപിക്കാന് സമരം ചെയ്യേണ്ടി വരുന്നത് കേരളത്തില് മാത്രം നടക്കുന്ന കാര്യമാണെന്ന് കെ.സുരേന്ദ്രന് പറഞ്ഞു. തുഞ്ചന് പറമ്ബില് എഴുത്തച്ഛന്്റെ പ്രതിമ സ്ഥാപിക്കണം എന്ന് ആവശ്യപ്പെട്ട് ബിജെപി തിരൂരില് സത്യാഗ്രഹം നടത്തി.തിരൂര് തുഞ്ചന്പറമ്ബില് ഭാഷാ പിതാവ് എഴുത്തച്ഛന്്റെ പ്രതിമ സ്ഥാപിക്കണം എന്നത് ബിജെപി അനുകൂല സംഘടനകള് ഏറെ കാലമായി ഉയര്ത്തുന്ന ആവശ്യമാണ്. ഈ പ്രശ്നത്തില് പരസ്യ പ്രക്ഷോഭത്തിലേക്ക് കടക്കുകയാണ് ബിജെപി. ലോക ചരിത്രത്തില് ഒരിടത്തും ഒരു ജനതയ്ക്കും അവരുടെ ഭാഷാപിതാവിന്റെ പ്രതിമ സ്ഥാപിക്കാന് വേണ്ടി സമരം ചെയ്യേണ്ടി വന്നിട്ടില്ലെന്നും മലപ്പുറം ജില്ലയിലെ കോണ്ഗ്രസിനും മുസ്ലിം ലീഗിനും സിപിഎമ്മിനും താലിബാന് മനസാണുള്ളതെന്നും ഇത് കൊണ്ടാണ് പ്രതിമ സ്ഥാപിക്കാതിരിക്കുന്നത് എന്നും സത്യാഗ്രഹ വേദിയില് കെ. സുരേന്ദ്രന് പറഞ്ഞു.തുഞ്ചത്ത് ആചാര്യന് ഏതെങ്കിലും ജനവിഭാഗത്തിന്റെയോ രാഷ്ട്രീയ പാര്ട്ടിയുടേയോ ഭാഗമല്ല. എഴുത്തച്ഛന്റെ പ്രതിമ അദ്ദേഹത്തിന്റെ നാട്ടില് സ്ഥാപിച്ചാല് മതേതരത്വം തകരുകയുമില്ല. മഹാഭൂരിപക്ഷം ജനങ്ങളും പ്രതിമ സ്ഥാപിക്കാന് ആഗ്രഹിക്കുകയും ചെയ്യുന്നുണ്ട്. എന്നിട്ടും ചില മതമൗലികവാദികളുടെ മുമ്ബില് സര്ക്കാര് മുട്ടിലിഴയുകയാണ്. പ്രതിമ ചിലര്ക്ക് ഹറാമാണെന്ന് പറയുന്നത് എന്ത് അടിസ്ഥാനത്തിലാണ്. അനിസ്ലാമികമാവാന് ഏതെങ്കിലും വിഭാഗത്തിന്റെ ആരാധനാലയത്തിലല്ല പൊതു സ്ഥലത്താണ് തുഞ്ചത്ത് ആചാര്യന്റെ പ്രതിമ സ്ഥാപിക്കണമെന്ന് ആവശ്യപ്പെടുന്നത്. തങ്ങള് പറയുന്നതു പോലെ മറ്റുള്ളവരും ജീവിക്കണമെന്നാണ് താലിബാന് പറയുന്നത്. അത് തന്നെയാണ് മലപ്പുറത്തെ രാഷ്ട്രീയ പാര്ട്ടികളും പിന്തുടരുന്നത്. സുരേന്ദ്രന് പറഞ്ഞു.കെഎം മാണിയുടെ പ്രതിമയ്ക്ക് പോലും പണം മാറ്റിവെച്ച സര്ക്കാര് എഴുത്തച്ഛനെ അവഗണിക്കുകയാണ് എന്നും സുരേന്ദ്രന് കുറ്റപ്പെടുത്തി.മുഖ്യമന്ത്രി പിണറായി വിജയന് എന്തുകൊണ്ടാണ് ഈ കാര്യത്തില് നിലപാടില്ലാത്തത് ? എന്തുകൊണ്ടാണ് പ്രതിമ സ്ഥാപിക്കാത്തതെന്ന് പിണറായി വിജയന് ജനങ്ങളോട് പറയണം. കെ എം മാണിയുടെ പ്രതിമയ്ക്ക് പോലും പണം മാറ്റിവെച്ച സര്ക്കാര് എഴുത്തച്ഛനെ എന്തിനാണ് അവഗണിക്കുന്നത്? മന്ത്രി അബ്ദുല് റഹ്മാന് ഒരു വിഭാഗത്തിന്റെമാത്രം ജനപ്രതിനിധിയല്ല. ആചാര്യന്റെ പ്രതിമ സ്വന്തം നാട്ടില് സ്ഥാപിക്കാതിരിക്കാന് മതം കാരണമായെന്ന ചീത്തപേര് മലപ്പുറം ജില്ല മാറ്റണം. സര്ക്കാര് പ്രതിമ സ്ഥാപിക്കുന്നില്ലെങ്കില് ജനങ്ങളെ സംഘടിപ്പിച്ച് തുഞ്ചത്ത് ആചാര്യന്റെ പ്രതിമ സ്ഥാപിക്കാന് ബിജെപി മുന്കൈ എടുക്കുമെന്നും സുരേന്ദ്രന് പറഞ്ഞു. എഴുത്തച്ഛന്റെ പ്രതിമ തിരൂരില് സ്ഥാപിക്കണമെന്നാവശ്യപ്പെട്ട് ബിജെപി തിരൂര് നിയോജക മണ്ഡലം കമ്മിറ്റി സംഘടിപ്പിച്ച സത്യാഗ്രഹ സമരം സുരേന്ദ്രന് ഉദ്ഘാടനം ചെയ്തു. നേരത്തെ തിരൂര് തുഞ്ചന് പറമ്ബിലും കെ. സുരേന്ദ്രന് സന്ദര്ശനം നടത്തിയിരുന്നു. തുഞ്ചന് പറമ്ബിലെ കൃഷ്ണ ശില മണ്ഡപത്തില് പുഷ്പാര്ച്ചനയും നടത്തിയിരുന്നു. ഏറെക്കാലമായി ബിജെപി പല വേദികളിലും ഈ വിഷയം ഉയര്ത്തിയിരുന്നു എങ്കിലും ആദ്യമായാണ് ഒരു പരസ്യ പ്രതിഷേധം സംഘടിപ്പിക്കുന്നത്.